 Waxaa dhawaan Soomaaliya lagu arkay cudurka dabaysha oo sanadii 2007 laga dabar gooyey dalka, waana cudur si fudud u fidi kara, wuxuuna khatar ku yahay dhamaan caruurta Soomaaliyeed, isagoona ku dhaca caruurta dadoodu ka yar tahay shanta sano, cudurkaan waxaa uu leeyahay ka hortag talaal, sanad kastana waxaa laga talaal caruur gaaraysa 2-bilyan caalamka oo dhan, taas waxay muujinaysaa khatarta iyo cabsida laga qabo inuu faafo ayuu yiri Raiisul Wasaare Saacid oo dhanka kalana ku dhiiri galiyey dhamaan qoysaska Soomaaliyeed inay caruurtooda ka talaalaan cudurkan khatarta ah, ayna geeyaan goobaha talaalka. 